pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.แรงงาน เป็นประธานงานมอบรางวัล Thailand Labour Management Excellence Award 2018
วันพฤหัสบดีที่ 23 สิงหาคม 2561
รมว.แรงงาน เป็นประธานงานมอบรางวัล Thailand Labour Management Excellence Award 2018
รัฐมนตรีว่าการกระทรวงแรงงาน เป็นประธานในพิธีมอบรางวัล Thailand Labour Management Excellence Award 2018 ชูต้นแบบสถานประกอบกิจการที่ดี ยกระดับการดูแลแรงงานตามแนวทางประชารัฐ ร่วมขับเคลื่อนประเทศไทยสู่ไทยแลนด์ 4.0
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน กล่าวภายหลังเป็นประธานพิธีเปิดงานมอบรางวัล Thailand Labour Management Excellence Award 2018 ในวันพฤหัสบดีที่ 23 สิงหาคม 2561 ณ อิมแพค เมืองทองธานี จังหวัดนนทบุรี ว่า ขอแสดงความยินดีกับสถานประกอบกิจการที่ได้รับรางวัลในวันนี้ ซึ่งถือได้ว่าเป็นกลไกสําคัญของภาคการผลิตที่ส่งเสริมให้มีการจ้างงาน และสร้างรายได้ให้แก่ประชาชน หากสถานประกอบกิจการมีระบบบริหารจัดการที่ดีและได้มาตรฐานตามหลักสากล ย่อมส่งผลต่อให้ผู้ใช้แรงงานมีศักยภาพสูง และมีคุณภาพชีวิตที่ดีสอดคล้องกับยุทธศาสตร์ชาติ 20 ปีที่จะนําประเทศไทยเข้าสู่ความมั่นคง มั่งคั่ง ยั่งยืน ทั้งนี้ กระทรวงแรงงาน มีนโยบายสําคัญในการผลักดันและสร้างความเข้มแข็งให้เกิดขึ้นในวงการแรงงานอย่างเป็นรูปธรรมตามแนวทางปรัชญาเศรษฐกิจพอเพียงและหลักธรรมาภิบาลมาโดยตลอด ซึ่งเป็นการสร้างและวางรากฐานให้สังคมไทยเกิดความอยู่ดีมีสุข โดยไม่ทิ้งใครไว้ข้างหลัง ตอบสนองวิสัยทัศน์ตามยุทธศาสตร์ประชารัฐในการขับเคลื่อนประเทศไทยสู่ไทยแลนด์ 4.0
นายจรินทร์ จักกะพาก ปลัดกระทรวงแรงงาน กล่าวเพิ่มเติมว่า กระทรวงแรงงาน ได้ดําเนินการส่งเสริมให้สถานประกอบกิจการมีมาตรฐานการทํางานในทุกด้าน ทั้งระบบบริหารจัดการ แรงงานสัมพันธ์ สวัสดิการ การจัดการด้านความปลอดภัย อาชีวอนามัย และสภาพแวดล้อมในการทํางาน ตามยุทธศาสตร์ชาติ 20 ปี และแนวทางประชารัฐมาโดยตลอด การจัดงานมอบรางวัล Thailand Labour Management Excellence Award 2018 ถือเป็นก้าวหนึ่งของการร่วมกันพัฒนาประเทศตามยุทธศาสตร์ประชารัฐในการขับเคลื่อนประเทศไทยสู่ไทยแลนด์ 4.0 มีวัตถุประสงค์เพื่อยกย่องและเชิดชูเกียรติสถานประกอบกิจการที่มีระบบบริหารจัดการด้านแรงงานที่ดี เป็นสากลตามเกณฑ์ที่กําหนด ซึ่งในปีนี้จัดขึ้นเป็นปีที่ 2 โดยกระทรวงแรงงานได้ขอพระราชทานถ้วยรางวัลจากสมเด็จพระเทพรัตนราชสุดาฯ สยามบรมราชกุมารี ให้แก่สถานประกอบกิจการที่มีระบบบริหารจัดการด้านแรงงานยอดเยี่ยม ทั้ง 3 ด้าน ได้แก่ ด้านการรับรองมาตรฐานแรงงานไทย ด้านแรงงานสัมพันธ์และสวัสดิการแรงงาน ด้านความปลอดภัย อาชีวอนามัย และสภาพแวดล้อมในการทํางาน จํานวน 3 รางวัล ประกอบด้วย สถานประกอบกิจการขนาดใหญ่ ได้แก่ บริษัท เอ็นเอ็มบี-มินีแบ ไทย จํากัด (โรงงานอยุธยา) ขนาดกลาง บริษัท เอ็นเอ็มบี-มินีแบ ไทย จํากัด (โรงงานโรจนะ) และขนาดเล็ก บริษัท ซันเด้น (ประเทศไทย) จํากัด นอกจากนี้ ยังมี การมอบรางวัลสถานประกอบกิจการที่ธํารงรักษาระบบมาตรฐานแรงงานไทย จํานวน 27 รางวัล สถานประกอบกิจการดีเด่นด้านแรงงานสัมพันธ์และสวัสดิการแรงงาน 234 รางวัล สถานประกอบกิจการต้นแบบดีเด่นด้านความปลอดภัย อาชีวอนามัย และสภาพแวดล้อมในการทํางาน 187 รางวัล และสถานประกอบกิจการที่นําตราสัญลักษณ์แนวปฏิบัติการใช้แรงงานที่ดี (GLP) ไปประชาสัมพันธ์ 30 รางวัล รวมทั้งสิ้น 478 รางวัล ทั้งนี้ เพื่อเป็นการยกย่องเชิดชูสถานประกอบกิจการที่ให้ความสําคัญและดูแลแรงงานได้อย่างยอดเยี่ยมและเป็นแบบอย่างที่ดีให้แก่สถานประกอบกิจการอื่น ๆ ต่อไป
รัฐบาลไทย-ข่าวทำเนียบรัฐบาล-รมต.นร. สุวพันธุ์ฯ เป็นประธานการประชุมคณะกรรมการส่งเสริมคุณธรรมแห่งชาติ ครั้งที่ 5/2560
วันพฤหัสบดีที่ 21 ธันวาคม 2560
รมต.นร. สุวพันธุ์ฯ เป็นประธานการประชุมคณะกรรมการส่งเสริมคุณธรรมแห่งชาติ ครั้งที่ 5/2560
รมต.นร. สุวพันธุ์ฯ เป็นประธานการประชุมคณะกรรมการส่งเสริมคุณธรรมแห่งชาติ พร้อมมีมติเห็นชอบในการ จัดทําเกณฑ์คัดเลือกองค์กร ชุมชน อําเภอ และจังหวัดคุณธรรมต้นแบบ โดยร่วมบูรณาการส่งเสริมคุณธรรม
วันนี้ (21 ธันวาคม 2560) เวลา 13.30 น. ณ ห้องประชุมคณะรัฐมนตรี (เดิม) ชั้น 2 อาคารสํานักเลขาธิการคณะรัฐมนตรี ทําเนียบรัฐบาล นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี เป็นประธานการประชุมคณะกรรมการส่งเสริมคุณธรรมแห่งชาติ ครั้งที่ 5/2560 ซึ่งสรุปสาระสําคัญ ดังนี้
ที่ประชุมได้พิจารณาและมีมติเห็นชอบในการจัดทําเกณฑ์การคัดเลือกองค์กร ชุมชน อําเภอ และจังหวัดคุณธรรม เพื่อใช้ในการประเมินและประกาศยกย่องให้เป็นแบบอย่างแก่หน่วยงานอื่น ๆ ในปี 2561 ตามที่คณะอนุกรรมการคัดเลือกชุมชน องค์กร หน่วยงาน และจังหวัดคุณธรรมเสนอ โดยมีเกณฑ์การคัดเลือกแบ่งออกเป็น 3 ระดับ ได้แก่ 1. ระดับส่งเสริมคุณธรรม ต้องมีเจตนารมณ์ร่วมกัน โดยกําหนดเป้าหมาย “ปัญหาที่อยากแก้” และ “ความดีที่อยากทํา” ซึ่งปัจจุบันมีชุมชนส่งเสริมคุณธรรมอยู่แล้วกว่า 10,000 แห่งทั่วประเทศ 2. ระดับคุณธรรม ต้องมีการดําเนินงานจนเกิด ผลสําเร็จตามคุณธรรมเป้าหมาย พร้อมมีการติดตามประเมินผลเพื่อพัฒนา ปรับปรุง และให้มีการประกาศยกย่อง เชิดชูบุคคล ชุมชน องค์กร หน่วยงานคุณธรรม และ 3. ระดับคุณธรรมต้นแบบ ต้องเกิดความสําเร็จตามแผนพัฒนาส่งเสริมคุณธรรมในมิติศาสนา หลักปรัชญาเศรษฐกิจพอเพียง และวิถีวัฒนธรรม อีกทั้งมีองค์ความรู้ สามารถเป็นแหล่งเรียนรู้ที่นําไปสู่การขยายผลได้อีกด้วย
นอกจากนี้ ที่ประชุมได้พิจารณาและมีมติเห็นชอบ ให้มีการจัดประชุมติดตามการขับเคลื่อนแผนแม่บทฯ “ประชารัฐร่วมใจ ขับเคลื่อนสังคมไทยสู่สังคมคุณธรรม พอเพียง วินัย สุจริต จิตอาสา” ใน 4 ภูมิภาคทั่วประเทศ โดยนําเสนอแนวคิดการขับเคลื่อนแผนแม่บทส่งเสริมคุณธรรมแห่งชาติ สู่การปฏิบัติในพื้นที่ อีกทั้งนําเสนอผลการดําเนินงานของจังหวัด หน่วยงาน องค์กร และชุมชนคุณธรรมต้นแบบ ที่ประสบความสําเร็จในการส่งเสริมคุณธรรม เป็นที่ประจักษ์ต่อสังคมมาแลกเปลี่ยนความคิดเห็นซึ่งกันและกัน ระหว่างหน่วยงานต่างๆ ทั้งภาครัฐ ภาคเอกชน และภาคประชาชน เพื่อให้ทุกภาคส่วนเกิดความรู้ความเข้าใจ พร้อมสามารถขับเคลื่อนแผนแม่บทฯ ได้อย่างมีประสิทธิภาพ และเกิดการบูรณาการส่งเสริมคุณธรรมในพื้นที่ของทุกภาคส่วน ภายใต้แผนแม่บทฯ รวมทั้งส่งเสริมให้เกิดองค์กร ชุมชน อําเภอ และจังหวัดคุณธรรมต้นแบบในพื้นที่เพิ่มมากขึ้น ทั่วประเทศต่อไป
ตอนท้ายของการประชุมได้พิจารณาและมีมติเห็นชอบในหลักการเพื่อจัดงานสมัชชาคุณธรรมแห่งชาติ ครั้งที่ 9 ภายใต้แนวคิดหลัก “ยึดมั่นประโยชน์ส่วนรวมมากกว่าประโยชน์ส่วนตน สุจริต จิตอาสา” โดยมอบศูนย์คุณธรรม (องค์การมหาชน) ไปดําเนินการ และประสานความร่วมมือกับ 5 กระทรวงหลักในคณะกรรมการส่งเสริมคุณธรรมแห่งชาติ ได้แก่ กระทรวงวัฒนธรรม กระทรวงมหาดไทย กระทรวงการพัฒนาสังคมและความมั่นคงของมนุษย์ กระทรวงศึกษาธิการ และกระทรวงสาธารณสุข พร้อมเชิญชวนหน่วยงาน และองค์กรอื่น ๆ ทั้งในส่วนกลางและส่วนภูมิภาค เข้าร่วมเป็นองค์กรภาคีสมัชชาคุณธรรม เพื่อรวมพลังหน่วยงาน และองค์กรของทุกภาคส่วน ในการสร้างภูมิคุ้มกันด้านคุณธรรมแก่ประชาชน เพื่อรองรับการเปลี่ยนแปลงทางเศรษฐกิจและการเมืองของสังคมไทยในอนาคตได้อย่างยั่งยืน
.............................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ประชุมคณะกรรมการสิ่งแวดล้อมแห่งชาติ ครั้งที่ 2 /2562 (นัดพิเศษ)
วันจันทร์ที่ 4 กุมภาพันธ์ 2562
ประชุมคณะกรรมการสิ่งแวดล้อมแห่งชาติ ครั้งที่ 2 /2562 (นัดพิเศษ)
กระทรวงทรัพยากรธรรมชาติและสิ่งแวดล้อม โดย สํานักงานนโยบายและแผนทรัพยากรธรรมชาติและสิ่งแวดล้อม จัดประชุมคณะกรรมการสิ่งแวดล้อมแห่งชาติ ครั้งที่ 2/2562 (นัดพิเศษ) เพื่อพิจารณาแนวทางและมาตรการแก้ไขปัญหาฝุ่นละอองขนาดเล็ก (PM2.5) ในกรุงเทพมหานครและปริมณฑล
ประชุมคณะกรรมการสิ่งแวดล้อมแห่งชาติ ครั้งที่ 2 /2562 (นัดพิเศษ)
กระทรวงทรัพยากรธรรมชาติและสิ่งแวดล้อม โดย สํานักงานนโยบายและแผนทรัพยากรธรรมชาติและสิ่งแวดล้อม จัดประชุมคณะกรรมการสิ่งแวดล้อมแห่งชาติ ครั้งที่ 2/2562 (นัดพิเศษ) เพื่อพิจารณาแนวทางและมาตรการแก้ไขปัญหาฝุ่นละอองขนาดเล็ก (PM2.5) ในกรุงเทพมหานครและปริมณฑล โดยในวันนี้ (4 กุมภาพันธ์ 2562) พลเอก ประวิตร วงษ์สุวรรณ รองนายกรัฐมนตรี และ รัฐมนตรีว่าการกระทรวงกลาโหม ในฐานะประธานกรรมการสิ่งแวดล้อมแห่งชาติ (กก.วล.) เป็นประธานการประชุมฯ และมี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย ผู้บริหารกระทรวงฯ ข้าราชการ และหน่วยงานที่เกี่ยวข้องเข้าร่วมประชุม ณ ห้องประชุม 401 ชั้น 4 อาคารสํานักงานนโยบายและแผนทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-ปรับเปลี่ยนพฤติกรรมป้องกัน COVID-19
วันอังคารที่ 24 มีนาคม 2563
ปรับเปลี่ยนพฤติกรรมป้องกัน COVID-19
Social Distancing
-งดจัดกิจกรรม
-สื่อสารผ่านระบบออนไลน์
-อย่าเข้าใกล้กันระยะประชิด
-เว้นระยะห่าง
-ลีกเลี่ยงการสัมผัสสิ่งของสาธารณะ
-ล้างมือด้วยสบู่หรือแอลกอฮอล์ทุกครั้ง
-เลี่ยงการออกจากบ้าน
-หากิจกรรมทําที่บ้าน
รัฐบาลไทย-ข่าวทำเนียบรัฐบาล-ลก.รมว. เร่งพัฒนาเด็กไทยทุกช่วงวัย
วันอังคารที่ 27 สิงหาคม 2562
ลก.รมว. เร่งพัฒนาเด็กไทยทุกช่วงวัย
นายไกรเสริม โตทับเที่ยง เลขานุการรัฐมนตรีว่าการกระทรวงศึกษาธิการ ได้รับมอบหมายจาก นายณัฏฐพล ทีปสุวรรณ รัฐมนตรีว่าการกระทรวงศึกษาธิการ ให้เป็นประธานเปิดโครงการเสวนารวมพลคนการศึกษากรุงเทพมหานคร
เมื่อวันจันทร์ที่ 26 สิงหาคม 2562 นายไกรเสริม โตทับเที่ยง เลขานุการรัฐมนตรีว่าการกระทรวงศึกษาธิการ ได้รับมอบหมายจาก นายณัฏฐพล ทีปสุวรรณ รัฐมนตรีว่าการกระทรวงศึกษาธิการ ให้เป็นประธานเปิดโครงการเสวนารวมพลคนการศึกษากรุงเทพมหานคร พร้อมบรรยายพิเศษเรื่อง ทิศทางการบริหารจัดการศึกษาของกรุงเทพมหานครสู่ความเป็นเลิศ ณ หอประชุมโรงเรียนหอวัง กรุงเทพฯ
เลขานุการ รมว.ศธ. กล่าวตอนหนึ่งว่า รัฐบาลให้ความสําคัญกับการพัฒนาการศึกษาของประเทศ โดยเน้นการบูรณาการการทํางานระหว่างกระทรวงและหน่วยงานที่เกี่ยวข้องกับการจัดการศึกษาในภาครัฐ ภาคเอกชน และภาคประชาสังคม เพื่อให้ทุกภาคส่วนช่วยพัฒนาการศึกษาก้าวไปข้างหน้าได้อย่างยั่งยืน
ในส่วนของกระทรวงศึกษาธิการ รัฐมนตรีว่าการกระทรวงศึกษาธิการได้ให้ความสําคัญกับการปฏิรูปการศึกษา (Education Reform) โดยจะปฏิรูปกระบวนการเรียนรู้และการพัฒนาศักยภาพของคนไทยทุกช่วงวัยในหลายส่วน ทั้งส่งเสริมการพัฒนาเด็กปฐมวัย, พัฒนาบัณฑิตพันธุ์ใหม่, พัฒนาอาชีวะ พัฒนาคุณภาพวิชาชีพ และพัฒนาแรงงานรองรับอุตสาหกรรม 4.0 ตลอดจนดึงดูดคนเก่งจากทั่วโลกมาร่วมทํางานกับคนไทย และวิจัยพัฒนานวัตกรรมที่ตอบโจทย์การพัฒนาประเทศ ที่สําคัญคือ จะนํา Digital Platform มาเป็นเครื่องมือในการพัฒนาคุณภาพการศึกษา พร้อมวางแผนการทํางานเพื่อนําไปสู่การปฏิบัติ ที่จะเกิดประโยชน์กับการศึกษาทั้งในเชิงปริมาณและเชิงคุณภาพ และมีตัวชี้วัดที่จะใช้ประเมินอย่างชัดเจนและเหมาะสม
ดังนั้น จึงขอฝาก “คนการศึกษา กรุงเทพมหานคร” ซึ่งเป็นผู้อํานวยการและรองผู้อํานวยการสํานักงานเขตพื้นที่การศึกษา ตลอดจนผู้บริหารและบุคลากรในสํานักงานเขตพื้นที่การศึกษา เขตตรวจราชการส่วนกลาง ร่วมกันทํางานอย่างเต็มศักยภาพ เพื่อพัฒนาคุณภาพเด็กไทยให้เป็นกําลังคนที่มีประสิทธิภาพของประเทศต่อไป
นายธนุ วงษ์จินดา ผู้ช่วยเลขาธิการคณะกรรมการการศึกษาขั้นพื้นฐาน กล่าวรายงานตอนหนึ่งว่า โครงการรวมพลคนการศึกษา กรุงเทพมหานคร จัดขึ้นเพื่อเป็นเวทีสําหรับแลกเปลี่ยนงานด้านการศึกษา ที่จะเป็นพลังขับเคลื่อนการศึกษาขั้นพื้นฐานประจําเขตตรวจราชการส่วนกลางอย่างต่อเนื่อง และมีประสิทธิภาพ โดยมีผู้เข้าร่วมประชุมกว่า 200 คน ประกอบด้วย ผู้อํานวยการสํานักงานเขตพื้นที่การศึกษา รองผู้อํานวยการสํานักงานเขตพื้นที่การศึกษา ผู้อํานวยการโรงเรียน ผู้บริหาร และบุคลากรในสํานักงานเขตพื้นที่การศึกษา เขตตรวจราชการส่วนกลาง (สํานักงานเขตพื้นที่การศึกษาประถมศึกษา กรุงเทพมหานคร สํานักงานเขตพื้นที่การศึกษามัธยมศึกษา เขต 1 และ เขต 2)
นวรัตน์ รามสูต: สรุป/เรียบเรียง
กลุ่มประชาสัมพันธ์ สร.ศธ.: รายงาน
ขอบคุณภาพถ่าย: สํานักงานเขตพื้นที่การศึกษามัธยมศึกษา กรุงเทพมหานคร เขต 2
รัฐบาลไทย-ข่าวทำเนียบรัฐบาล-มหาดไทยเผยประชาชนร่วมประชาคมไทยนิยม ยั่งยืน แล้วกว่า 3.2 ล้านคน
วันจันทร์ที่ 5 มีนาคม 2561
มหาดไทยเผยประชาชนร่วมประชาคมไทยนิยม ยั่งยืน แล้วกว่า 3.2 ล้านคน
มหาดไทยเผยประชาชนร่วมประชาคมไทยนิยม ยั่งยืน แล้วกว่า 3.2 ล้านคน
วันนี้ (4 มี.ค.61) ที่กระทรวงมหาดไทย นายบุญธรรม เลิศสุขีเกษม รองปลัดกระทรวงมหาดไทย ในฐานะผู้ช่วยเลขานุการคณะกรรมการอํานวยการขับเคลื่อนการพัฒนาประเทศตามโครงการไทยนิยม ยั่งยืน เปิดเผยว่า ตามที่คณะรัฐมนตรีได้มีมติให้กระทรวงมหาดไทยเป็นหน่วยงานหลักบูรณาการร่วมกับส่วนราชการและหน่วยงานที่เกี่ยวข้องดําเนินโครงการไทย นิยม ยั่งยืน โดยทีมขับเคลื่อนฯ ระดับตําบลเป็นแกนหลักในระดับพื้นที่
รองปลัดกระทรวงมหาดไทย กล่าวว่า ในขณะนี้ ทีมขับเคลื่อนการพัฒนาประเทศตามโครงการไทยนิยม ยั่งยืน ระดับตําบล ได้ลงพื้นที่ทําประชาคมหมู่บ้าน/ชุมชนไปแล้วกว่า 2.7 หมื่นหมู่บ้าน/ชุมชน พบว่าการดําเนินงานเป็นไปด้วยความเรียบร้อย ได้รับความสนใจจากพี่น้องประชาชนในทุกหมู่บ้าน/ชุมชน ร่วมสะท้อนสภาพปัญหาและความต้องการของหมู่บ้าน/ชุมชน และเสนอแนะแนวทางแก้ไขปัญหา โดยมีจํานวนพี่น้องประชาชนเข้าร่วมแล้วกว่า 3.2 ล้านคน
รองปลัดกระทรวงมหาดไทย กล่าวเพิ่มเติมว่า กระทรวงมหาดไทย โดยทีมขับเคลื่อนการพัฒนาประเทศตามโครงการไทยนิยม ยั่งยืน ระดับตําบล มีความมุ่งมั่นในการลงพื้นที่ทําประชาคมหมู่บ้าน/ชุมชน เพื่อรวบรวมสภาพปัญหา ความต้องการของพี่น้องประชาชน ทั้งนี้ การดําเนินการตาม Roadmap ไทยนิยม ยั่งยืน ครั้งที่ 1 จะสิ้นสุดในวันที่ 20 มีนาคม 2561 จึงขอเชิญชวนพี่น้องประชาชนร่วมทําประชาคมหมู่บ้านชุมชนกับทีมขับเคลื่อนฯ ระดับตําบล เพื่อให้การขับเคลื่อนโครงการไทยนิยม ยั่งยืน บรรลุวัตถุประสงค์ มีความโปร่งใส และตอบสนองความต้องการของพี่น้องประชาชนอย่างแท้จริงและยั่งยืน.
ครั้งที่ 48/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-รองนายกรัฐมนตรีเตรียมลงพื้นที่จังหวัดกาฬสินธุ์ต้อนรับคณะของนายกรัฐมนตรี
วันอังคารที่ 12 ธันวาคม 2560
รองนายกรัฐมนตรีเตรียมลงพื้นที่จังหวัดกาฬสินธุ์ต้อนรับคณะของนายกรัฐมนตรี
รองนายกรัฐมนตรีเตรียมลงพื้นที่จังหวัดกาฬสินธุ์ต้อนรับคณะของ พลเอก ประยุทธ์ จันทร์โอชา นายกรัฐมนตรี
วันนี้ (12 ธันวาคม 2560) เวลา 16.50 น. พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ในฐานะรองนายกรัฐมนตรีที่กํากับติดตามการปฏิบัติราชการในภูมิภาค กลุ่มจังหวัดภาคตะวันออกเฉียงเหนือตอนกลาง ซึ่งประกอบด้วยจังหวัดกาฬสินธุ์ ขอนแก่น มหาสารคาม และร้อยเอ็ด ได้เดินทางไปยังจังหวัดกาฬสินธุ์ เพื่อประชุมหารือข้อราชการกับผู้ว่าราชการจังหวัดกาฬสินธุ์และหัวหน้าส่วนราชการ เพื่อเตรียมความพร้อมในการรับการลงพื้นที่จังหวัดกาฬสินธุ์ในการติดตามโครงการการแก้ไขปัญหาความยากจนอย่างยั่งยืนของ พลเอก ประยุทธ์ จันทร์โอชา นายกรัฐมนตรี ในวันที่ 13 ธันวาคม 2560
ทั้งนี้ ในวันที่ 13 ธันวาคม 2560 รองนายกรัฐมนตรีและรัฐมนตรีว่าการกระทรวงยุติธรรม จะได้ร่วมในคณะของนายกรัฐมนตรีไปตรวจราชการและเยี่ยมประชาชนที่หมู่บ้านโพน หมู่ที่ 5 ตําบลโพน อําเภอคําม่วง ศูนย์วัฒนธรรมภูไท และศูนย์ศิลปวัฒนธรรมผู้ไทยผ้าไหมแพรวา เฉลิมพระเกียรติฯ โดยนายกรัฐมนตรีจะได้มอบเครื่องจักรกลการเกษตร และมอบโค – กระบือ ตามโครงการธนาคารโค – กระบือ ให้แก่ผู้แทนกลุ่มเกษตรกรด้วย จากนั้นจะเดินทางต่อไปยังอ่างเก็บน้ําลําพะยังตอนบน ตําบลสงเปลือย อําเภอเขาวง จังหวัดกาฬสินธุ์ เพื่อรับฟังการบรรยายสรุปและตรวจเยี่ยมโครงการลุ่มน้ําลําพะยังตอนบน อุโมงค์ผันน้ําลําพะยังภูมิพัฒน์ และโครงการฝายลําพะยังอันเนื่องมาจากพระราชดําริ แล้วจึงเดินทางกลับกรุงเทพมหานคร
.................................................................................
กลุ่มประชาสัมพันธ์และเผยแพร่ สํานักโฆษก
พลอากาศเอก มณฑล สัชฌุกร
ข้อมูลโดย โฆษกประจํารองนายกรัฐมนตรี พลอากาศเอก ประจิน จั่นตอง
รัฐบาลไทย-ข่าวทำเนียบรัฐบาล-กระทรวงเกษตรฯ เร่งช่วยเหลือเกษตรกรเลี้ยงปลา ต.เกาะยอ
วันจันทร์ที่ 11 มิถุนายน 2561
กระทรวงเกษตรฯ เร่งช่วยเหลือเกษตรกรเลี้ยงปลา ต.เกาะยอ
กระทรวงเกษตรฯ เร่งช่วยเหลือเกษตรกรเลี้ยงปลา ต.เกาะยอ หลังได้รับร้องเรียนปลาลอยตายในกระชังเหตุน้ําเน่าเสีย
น.ส.จูอะดี พงศ์มณีรัตน์ หัวหน้าผู้ตรวจราชการกระทรวงเกษตรและสหกรณ์ เปิดเผยว่า จากกรณีได้รับแจ้งเกิดเหตุปลากะพงลอยตายในกระชังเนื่องจากน้ําเน่าเสีย จนเกษตรกรได้รับความเสียหายในพื้นที่ ต.เกาะยอ อ.เมืองสงขลา จ.สงขลา นั้น ขณะนี้ได้สั่งการให้หน่วยงานที่เกี่ยวข้องและเจ้าหน้าที่ลงพื้นที่เพื่อเร่งช่วยเหลือแล้ว ซึ่งพบว่า มีปลาเสียหายที่เลี้ยงในกระชัง 10 กระชัง คิดเป็นน้ําหนักประมาณ 2.5 – 3 ตัน ซึ่งเป็นปลากะพงขาวขนาดใหญ่ ตัวละ 3 – 5 กก. (ปลาขนาดเล็กไม่เสียหาย) โดยมีการวางกระชังที่เลี้ยงติดกัน 30 กระชัง เกษตรกรที่ได้รับความเสียหาย 2 ราย คือ นางอาภาพร วรรณโร บ้านเลขที่ 13/1 หมู่ 1 และนางเรืองอุไร กาญจนเพ็ณ 13/2 หมู่ 1 ต.เกาะยอ อ.เมืองสงขลา จ.สงขลา นอกจากนี้บริเวณใกล้เคียงที่มีการเลี้ยงปลาไม่ได้รับความเสียหายแต่อย่างใด คาดว่าสาเหตุเกิดจากในกระชังปลาที่เสียหาย มีปลากะพงขนาดใหญ่ ปล่อยเลี้ยงหนาเเน่นเกินไป ทําให้ขาดออกซิเจน สําหรับแนวทางการช่วยเหลือ กระทรวงเกษตรและสหกรณ์ โดยกรมประมงจะสนับสนุนลูกพันธุ์ปลากะพงให้เกษตรกรทั้ง 2 รายเพื่อลงเลี้ยงใหม่ในกระชัง และจะสร้างความเข้าใจ ให้ความรู้ หลักการเลี้ยงปลาในกระชัง เพื่อไม่ให้เกิดปัญหาดังกล่าวขึ้นอีก
ทั้งนี้ กระทรวงเกษตรและสหกรณ์ได้เฝ้าระวัง ติดตามและดูแลเกษตรกรมาโดยตลอด โดยเฉพาะการเร่งให้ความช่วยเหลือในพื้นที่ที่ได้รับผลกระทบดังกล่าวซึ่งศูนย์วิจัยและพัฒนาการเพาะเลี้ยงสัตว์น้ําชายฝั่ง เขต 6 (สงขลา) กรมประมง ได้เฝ้าระวังและตรวจติดตามคุณภาพน้ําบริเวณแหล่งเลี้ยงสัตว์น้ําในพื้นที่ ต.เกาะยอ อ.เมืองสงขลา จ.สงขลา ตั้งแต่เดือน เม.ย. เป็นต้นมา โดยมีการแจ้งข้อมูลแสดงผลคุณภาพน้ําบริเวณกระชังเลี้ยงปลาให้กับกลุ่มผู้เลี้ยงปลา ต.เกาะยอ ผ่านไลน์กลุ่มทุกครั้ง ซึ่งจากการสํารวจคุณภาพน้ําของแต่ละหมู่บ้านเมื่อวันที่ 6 มิ.ย. 61 ที่ผ่านมาพบว่า หมู่ที่ 9 ออกซิเจนมีค่าต่ํา อยู่ในระดับที่เป็นอันตรายต่อสัตว์น้ํา และน้ํามีกลิ่นคาวที่มาจากของเสีย และการขับเมือกของปลา นอกจากนี้ยังพบว่ามีปลากะพงขาวบางส่วนลอยตายในประชัง ดังนั้นในช่วงนี้ปลากะพงขาวอาจจะกินอาหารลดลง ไม่ควรให้อาหารมากเกินไป และต้องเฝ้าระวังอย่างต่อเนื่อง เพื่อป้องกันการตายฉับพลันของปลาที่เลี้ยง ในส่วนของหมู่อื่นๆ คุณภาพน้ําอยู่ในเกณฑ์เฝ้าระวัง แต่ยังมีความปลอดภัยของสัตว์น้ํา มีเฉพาะความเค็มของน้ําที่มีค่าลดต่ําลง ซึ่งน่าจะมีผลมาจากในช่วงสัปดาห์มีปริมาณฝนที่ตกอย่างต่อเนื่อง ควรมีการตรวจสอบอาการปลาในกระชังอย่างสม่ําเสมอเพื่อลดความเสี่ยง และจะได้แก้ไขในกรณีที่เกิดเหตุฉุกเฉินได้ทันท่วงที จึงได้มีการแจ้งเตือนเกษตรกรเป็นระยะ ๆ ให้เฝ้าระวัง
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ก.แรงงาน เผยยอดการคัดกรองต่างด้าว 9 วัน แจงร่างพ.ร.บ.คุ้มครองแรงงานฉบับใหม่อนุมัติแล้ว
วันศุกร์ที่ 18 สิงหาคม 2560
ก.แรงงาน เผยยอดการคัดกรองต่างด้าว 9 วัน แจงร่างพ.ร.บ.คุ้มครองแรงงานฉบับใหม่อนุมัติแล้ว
โฆษกกระทรวงแรงงานเผยยอดการคัดกรองความสัมพันธ์นายจ้าง – ลูกจ้างรวม 9 วัน    มีนายจ้างมาสัมภาษณ์ 55,713 ราย แรงงานผ่านการสัมภาษณ์ 188,542 คน พร้อมชี้แจงร่างพ.ร.บ.คุ้มครองแรงงานฉบับใหม่ผ่านครม.อนุมัติแล้ว เตรียมส่งดําเนินการตามขั้นตอนต่อไป
วันที่ 17 สิงหาคม 2560 นายอนันต์ชัย อุทัยพัฒนาชีพ ผู้ตรวจราชการกระทรวงแรงงาน ในฐานะโฆษกกระทรวงแรงงาน แถลงผลการประชุมกระทรวงแรงงาน ณ ห้องแถลงข่าว ชั้น 5 อาคารกระทรวงแรงงาน เกี่ยวกับความคืบหน้าผลการดําเนินงานของศูนย์คัดกรองความสัมพันธ์นายจ้าง – ลูกจ้าง ตั้งแต่วันที่ 8 - 16 ส.ค.60 รวม 9 วัน พบว่า มีนายจ้างมาสัมภาษณ์ จํานวน 55,713 ราย แรงงาน 3 สัญชาติผ่านการสัมภาษณ์ จํานวน 188,542 คน ไม่ผ่านการคัดกรอง จํานวน 3,805 คน สาเหตุส่วนใหญ่คนต่างด้าวไม่มีความสัมพันธ์เป็นนายจ้าง – ลูกจ้างก่อนวันที่ 23 มิถุนายน 2560 รองลงมาคนต่างด้าวมีอายุต่ํากว่าเกณฑ์ที่กําหนดหรือทํางานที่กฎหมายห้าม ซึ่งคาดว่าจะสามารถดําเนินการคัดกรองแล้วเสร็จภายใน 30 วัน ตามที่กําหนดไว้ อย่างไรก็ตาม เมื่อใกล้ครบกําหนดกระทรวงแรงงานจะประเมินสถานการณ์อีกครั้งเพื่อพิจารณาการขยายเวลาการตรวจสอบคัดกรองสําหรับศูนย์ฯ ที่ไม่สามารถดําเนินการได้ทันตามเวลาที่กําหนด
นายอนันต์ชัย กล่าวต่อว่า “เมื่อวันที่ 15 สิงหาคม ที่ผ่านมา คณะรัฐมนตรีได้มีมติอนุมัติหลักการร่างพระราชบัญญัติคุ้มครองแรงงาน ฉบับที่... พศ. ... เรียบร้อยแล้ว โดยให้ส่งร่างกฎหมายดังกล่าวต่อสํานักงานคณะกรรมการกฤษฎีกา เพื่อพิจารณาตามลําดับต่อไป ซึ่งถือเป็นข่าวดีของผู้ใช้แรงงาน เนื่องจากกฎหมายฉบับนี้เป็นการกําหนดหลักเกณฑ์การให้สิทธิความคุ้มครองลูกจ้างเพิ่มเติมจากกฎหมายที่ใช้อยู่ในปัจจุบัน เช่น การกําหนดให้ลูกจ้างมีสิทธิลากิจเมื่อมีเหตุธุระจําเป็น โดยต้องได้รับค่าจ้าง ไม่ต่ํากว่า 3 วัน การเพิ่มสิทธิการลาคลอดของลูกจ้างหญิง ที่กําหนดให้มีสิทธิลาเพื่อตรวจครรภ์ในระหว่างตั้งครรภ์ได้ และเมื่อรวมวันลาคลอดแล้ว ไม่เกิน 90 วัน โดยมีสิทธิได้รับค่าจ้างไม่เกิน 45 วัน เพื่อเป็นการอํานวยความสะดวกให้แก่ลูกจ้างหญิงตลอดระยะเวลาที่ตั้งครรภ์ รวมถึงการกําหนดอัตราค่าชดเชยเพิ่มเติมกรณีที่นายจ้างเลิกจ้าง สําหรับลูกจ้างที่มีอายุการทํางานครบ 20 ปีขึ้นไป ให้มีสิทธิได้รับค่าชดเชยในอัตรา 400 วัน เป็นต้น” โฆษกกระทรวงแรงงาน กล่าวในท้ายที่สุด
+++++++++++++++++++++++
กองเผยแพร่และประชาสัมพันธ์ /
ดาวนภา เนาวรังษี - ข่าว /
กัณติภณ คูสมิทธิ์ - ภาพ /
17 สิงหาคม 2560
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 24 เมษายน 2563
วันศุกร์ที่ 24 เมษายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 24 เมษายน 2563
สถานการณ์ผู้ติดเชื้อไวรัสโคโรนา 2019 ในประเทศไทย (23 เมษายน 2563 เวลา 16.00 น.) โดยสรุปภาพรวมวันนี้มีผู้ป่วยกลับบ้านได้ 60 ราย กลับบ้านสะสม 2,490 ราย (คิดเป็นร้อยละ 87.25 ของผู้ป่วยทั้งหมด) ยังรักษาในโรงพยาบาล 314 ราย (คิดเป็นร้อยละ 11 ของผู้ป่วยท
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่24 เมษายน 2563
สถานการณ์ผู้ติดเชื้อไวรัสโคโรนา2019ในประเทศไทย (23 เมษายน 2563 เวลา 16.00 น.) โดยสรุปภาพรวมวันนี้มีผู้ป่วยกลับบ้านได้ 60 ราย กลับบ้านสะสม 2,490 ราย (คิดเป็นร้อยละ 87.25 ของผู้ป่วยทั้งหมด) ยังรักษาในโรงพยาบาล 314 ราย (คิดเป็นร้อยละ 11 ของผู้ป่วยทั้งหมด) เสียชีวิตรวม 50 รายรวมมีผู้ป่วยสะสม 2,854 ราย
สําหรับผู้ป่วยรายใหม่รายงานวันนี้ 15 ราย (ลําดับที่ 2,840 – 2,854) จําแนกเป็นกลุ่มได้ดังนี้
กลุ่มที่1เป็นผู้สัมผัสกับผู้ป่วยที่มีรายงานมาแล้ว9ราย (พบที่จังหวัดภูเก็ต, สงขลา, กรุงเทพฯ)
กลุ่มที่2ผู้ป่วยรายใหม่ จํานวน2ราย มีรายละเอียด ดังนี้
2.1 คนไทยเดินทางกลับจากต่างประเทศ 1 ราย (กลับจากสหรัฐอเมริกา วันที่ 31 มีนาคม 2563)
2.2 เดินทางไปสถานที่ชุมนุมชน เช่น ห้างสรรพสินค้า, ตลาดนัด, สถานที่ท่องเที่ยว 1 ราย
และอีก 4 รายจากการค้นหาผู้ป่วยเชิงรุกในชุมชน ที่จังหวัดยะลา
วันนี้ ไม่มีรายงานผู้ป่วยที่เป็นบุคลากรทางการแพทย์ ต่อเนื่องเป็นวันที่ 6 แล้ว และ ไม่มีรายงานผู้เสียชีวิต
สําหรับสถานการณ์ทั่วโลกข้อมูลตั้งแต่วันที่5 มกราคม –24 เมษายน2563 (07.00 น.) พบผู้ป่วย 2,715,614 ราย เสียชีวิต 190,422 ราย ประเทศที่มีผู้ป่วยมาก 3 อันดับแรก คือ สหรัฐอเมริกาพบผู้ป่วย 879,430 ราย เสียชีวิต 49,769 รายสเปนพบผู้ป่วย 213,024 ราย เสียชีวิต 22,157 ราย และอิตาลีพบผู้ป่วย 189,973 ราย เสียชีวิต 25,549 ราย
*************************************** 24 เมษายน 2563
**********************************
รัฐบาลไทย-ข่าวทำเนียบรัฐบาล-กระทรวงเกษตรฯ ให้ความสำคัญงานวิจัย เชื่อมั่นเป็นกลไกสำคัญของการพัฒนาภาคการเกษตร
วันจันทร์ที่ 4 มิถุนายน 2561
กระทรวงเกษตรฯ ให้ความสําคัญงานวิจัย เชื่อมั่นเป็นกลไกสําคัญของการพัฒนาภาคการเกษตร
กระทรวงเกษตรฯ ให้ความสําคัญงานวิจัย เชื่อมั่นเป็นกลไกสําคัญของการพัฒนาภาคการเกษตรของประเทศให้ก้าวหน้า
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเปิดการประชุมวิชาการกรมวิชาการเกษตร ประจําปี 2561 ภายใต้แนวคิด “เกษตรก้าวไกลด้วยนวัตกรรม สู่ตลาดนําการผลิต” ณ โรงแรมรามาการ์เด้นส์ ว่า กระทรวงเกษตรและสหกรณ์ โดยกรมวิชาการเกษตร จัดการประชุมวิชาการกรมวิชาการเกษตร ประจําปี 2561 เพื่อเผยแพร่ผลงานวิจัยดีเด่นประจําปี 2560 ผลงานวิจัยนวัตกรรม และเทคโนโลยีที่สําเร็จสามารถนําไปใช้ประโยชน์ได้จริง ซึ่งผู้ที่เกี่ยวข้องยังได้นําไปต่อยอดและใช้ประโยชน์เชิงพาณิชย์จํานวนมาก รวมทั้งเป็นการเปิดเวทีให้นักวิจัยของกรมวิชาการเกษตรทั่วประเทศ ได้แลกเปลี่ยนความรู้และประสบการณ์เพื่อใช้เป็นแนวทางการดําเนินงานวิจัยในอนาคต
"กระทรวงเกษตรและสหกรณ์ได้ให้ความสําคัญกับงานวิจัยเพราะเชื่อมั่นว่างานวิจัยคือกลไกสําคัญของการพัฒนาการเกษตรของประเทศให้ก้าวหน้าจากอดีตมาจนถึงปัจจุบัน และจะก้าวต่อไปในอนาคต ซึ่งปัจจุบันการทํางานวิจัยจําเป็นต้องมีเป้าหมาย โดยเฉพาะภาคการเกษตรด้านพืชที่กรมวิชาการเกษตรรับผิดชอบ อีกทั้งยังต้องยกระดับคุณภาพผลผลิตและผลิตภัณฑ์ให้ได้มาตรฐานเป็นที่ยอมรับของผู้บริโภค เนื่องจากปัจจุบันเป็นยุคของการแข่งขันด้านสินค้าเกษตรมีคุณภาพ ผลิตภัณฑ์ใหม่ต้องสร้างมูลค่าเพิ่ม และมีตลาดรองรับตามกรอบนโยบายไทยแลนด์ 4.0 ซึ่งกระทรวงเกษตรฯ มีเป้าหมายที่ชัดเจนว่าอีก 20 ปีข้างหน้าจะพัฒนาเกษตร 4.0 อย่างครบวงจร เพื่อยกระดับคุณภาพชีวิตของเกษตรกรไทยสู่ความมั่นคง มั่งคั่ง และยั่งยืน" นายลักษณ์ กล่าว
ด้าน นายสุวิทย์ ชัยเกียรติยศ อธิบดีกรมวิชาการเกษตร กล่าวเพิ่มเติมว่า กรมวิชาการเกษตร มีภารกิจในการทําการวิจัยและพัฒนาด้านพืชและเครื่องจักรกลการเกษตร รวมทั้งมีกฎหมายในความรับผิดชอบที่ครอบคลุมปัจจัยการผลิต การนําเข้า-ส่งออกสินค้าพืช และการคุ้มครองพันธุ์พืช จึงเป็นความคาดหวังของผู้เกี่ยวข้องที่อยากเห็นผลงานในลักษณะที่นักวิจัยจะต้องเป็นนักคิดนักสร้างสรรค์ที่มีความรอบรู้ โดยการศึกษาเพื่อสร้างโจทย์วิจัยพร้อมกระบวนการปฏิบัติงานวิจัย ซึ่งต้องมีเป้าหมายในการนําผลงานวิจัยไปขับเคลื่อนการผลิตภาคการเกษตรสมัยใหม่ สามารถกระตุ้นเศรษฐกิจและสังคมหรือชุมชนให้นําไปสู่ความมั่นคงและยั่งยืน และสามารถนําไปแก้ปัญหาในกระบวนการผลิตพืชตลอดห่วงโซ่อาหาร ที่จะเป็นการช่วยลดต้นทุนการผลิต เพิ่มผลผลิต และเพิ่มคุณภาพได้
ทั้งนี้ ในปี 2560 ที่ผ่านมามีผลงานวิจัยที่ได้รับการพิจารณาให้ได้รับรางวัลผลงานวิจัยดีเด่น จํานวน 13 ผลงาน แบ่งออกเป็น 6 ประเภท ได้แก่ งานวิจัยพื้นฐาน งานวิจัยประยุกต์ งานวิจัยปรับปรุงพันธุ์ งานพัฒนางานวิจัย งานวิจัยสิ่งประดิษฐ์คิดค้น และงานบริการวิชาการ นอกจากนี้ ยังมีภารกิจที่สําคัญด้านการตรวจสอบรับรองคุณภาพสินค้าเกษตรด้านพืช จึงได้จัดให้มีการมอบรางวัลให้แก่เกษตรกรดีเด่นสาขาการใช้วิชาการเกษตรดีที่เหมาะสม (GAP) ประจําปี 2561 และเกษตรกรดีเด่นสาขาการผลิตพืชอินทรีย์ดีเด่น รวมทั้งผู้ประกอบการโรงงานแปรรูปผลผลิตทางการเกษตรดีเด่นสาขาระบบการผลิตตามหลักปฏิบัติที่ดี (GMP) และระบบวิเคราะห์อันตรายและจุดวิกฤตที่ต้องควบคุม (HACCP) ด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai